வங்காள தேசம் ஜினய்கா மாவட்டத்தை சேர்ந்தவர் ஆனந்த கோபால் கங்குலி (வயது 65). கோவில் பூசாரியான இவர் நேற்று காலையில் தனது வீட்டில் இருந்து கோவிலுக்கு சென்று கொண்டிருந்தார். அப்போது அங்கு மோட்டார் சைக்கிளில் வந்த 3 பேர் ஆனந்த கோபால் கங்குலியை வழிமறித்து அவரது கழுத்தை அறுத்து படுகொலை செய்தனர். பின்னர் அந்த மர்மநபர்கள் அங்கிருந்து தப்பி ஓடிவிட்டனர். இது குறித்த தகவல் கிடைத்ததும் போலீசார் விரைந்து சென்று அவரது உடலை கைப்பற்றி பிரேத பரிசோதனைக்காக மருத்துவமனைக்கு அனுப்பி வைத்தனர். நாடு முழுவதும் பெரும் அதிர்வலைகளை ஏற்படுத்தியது.